**Sihtasutus Eesti Puuetega Inimeste Fond** (reg. kood 9000145)

Eesti Puuetega Inimeste Fondi (edaspidi EPIFond) asutajaks oli Vabariigi Valitsus. Fondi põhikiri ja nõukogu koosseis kinnitati 7.aprillil 1994.a. valitsuse määrusega nr.129 ja registreeriti Tallinna Linnavalitsuses 4.mail 1994.a. Vastavalt põhikirja 4.punktile oli Fond riigi eelarveväline ja Fondi riiklike vahendite allikaks olid eraldised hasartmängumaksust. Valitsuse 4.veebruari 1997.a. korraldusega nr.117-k kujundati EPI Fond ümber sihtasutuseks nimega Sihtasutus Eesti Puuetega Inimeste Fond. Asutaja õiguste teostajaks määrati Sotsiaalministeerium.

EPIFond on riigi tööriist valdkonna õiglasel ja võrgustikku kaasaval rahastamisel. EPIFondi nõukogus kujundatakse valdkonna rahastuspõhimõtted ning strateegilised suunad.

Sotsiaalkaitseministri otsusega 26.01.2025 nr. 12 on otsustatud lõpetada EPIFondi tegevus kuupäeval 26.08.2025.

**Seisukoht sihtasutusele eelmiseks majandusaastaks seatud olulisemate eesmärkide saavutamise kohta;**

1. **Hinnang sihtasutuse tegevusele**

Sihtasutus Eesti Puuetega Inimeste Fond on täitnud oma põhikirjalisi eesmärke ning on oma tegevuse tulemusena taganud puuetega inimeste valdkonna stabiilse arengu.

2024 Tegevused on toimunud plaanipäraselt ning seatud eesmärgid on saavutatud, planeeritud taotlusvoorud on viidi läbi plaanikohaselt.

2024 aastal EPI Fondist suurimat finantstoetust saanud Eesti Puuetega Inimeste Koda on valdkonna eestkõnelejana panustanud kodanikuühiskonna arengusse.

1. **Tegevuseesmärkide saavutamise analüüs**

Sihtasutuse tegevuse põhieesmärgiks on rahaliste vahendite kogumise ja eraldamise kaudu

toetada ning soodustada puuetega inimeste integreerumist ühiskonda, nende sotsiaalse

aktiivsuse suurendamist ning nendele võrdsete võimaluste loomist hariduse, töö, eluaseme ja

muu vajaliku omandamisel.

EPIFond on aastal 2024 vahendanud tegevustoetust puuetega organisatsioonide võrgustikule ning psüühikahäiretega inimeste organisatsioonidele kogusummas 1 320 000 eurot, viinud edukalt läbi koostööprojektide taotlusvooru summas 52 760 eurot, Psüühikahäiretega inimeste esindusorganisatsioonide rahastusvooru summas 30 000 eurot ning väikeprojektide ja IT võimekuse tõstmise vooru summas 43 380 eurot.

EPI Fondi poolt väljatöötatud ja pikaajaliselt rakendatud rahastamistingimused on taganud puuetega inimeste esindusorganisatsioonide läbipaistva rahastamise. Taotluste rahuldamisel võetakse arvesse viite komponenti: esindusorganisatsiooni liikmesorganisatsioonide hulka, füüsiliste liikmete arvu, keda organisatsioon esindab, omatulu teenimise võimekust, informatsiooni jagamise võimekust kodulehel ning baasnivood.

Et tagada valdkonna rahastuse läbipaistvus ja andmete analüüsi võimekus rahastatavate puuetega inimeste organisatsioonide kaupa, on fond arendanud välja ja võtnud kasutusele avaliku statistikamooduli, mis on oluliselt lihtsustanud organisatsioonidel avalduste esitamist ja aruandlust ja taganud hea ülevaate erinevate organisatsioonide rahastusest. Moodul on leitav aadressilt:

<https://taotlused.epifond.ee/seaded/graafikud/>

Detailne aruanne EPIFondi tegevustest 2024 aastal on esitatud Sotsiaalministeeriumile 2024 aasta tegevusaruandes.

1. **Sihtasutusel ei ole osalusi äriühingutes.**
2. **Aruande perioodil EPI Fondi puudutavaid erikontrolle läbi viidud ei ole.** EPIFond kontrollib regulaarselt toetuse saajaid ning korraldab ka pistelist kohapealset kontrolli. EPIFondi kinnitatud auditeeritud majandusaasta aruanne ning audiitori otsus on lisatud.
3. **EPIFondis ühinemisi ja jagunemisi 2024. aastal ei ole toimunud.**
4. **Sotsiaalkaitse ministri otsusega lõpetatakse sihtasutuse tegevus 26.08.2025. kuupäeval.**
5. **Nõukogu aruanne on leitav 22.04.2025 nõukogu elektroonilise koosoleku protokolli lisast, mis on lisatud ka käesolevale dokumendile.**

**Nõukogu aruanded on leitavad siit:**

http://www.epifond.ee/fondist/dokumendid/aruanded/

SA Eesti Puuetega Inimeste Fondi nõukogu oli 2024 aastal kuni kuupäevani 06.03.2024 6 liikmeline ning alates Sotsiaalkaitse ministri otsusest 06.03.2025 oli nõukogu 5 liikmeline.

2024 aastal oli nõukogu koosseis järgmine:

Eesti Puuetega Inimeste Koja esindajad: Toomas Sepp (nõukogu esimees) ja Meelis Joost.

Sotsiaalministeeriumi esindajad:

Kadri Mets ja kuni 06.03.2024 Anniki Lai alates 06.03.2024 Ivar Sikk.

Rahandusministeeriumi esindaja: Siiri Tõniste.

Tööandjate Keskliidu esindaja: Kerstin Jaani kuni 06.03.2024.

**Sotsiaalkaitseminister Nõukogu määramise käskkirjaga nõukoguliikmetele tasu ei ole kehtestanud ja seetõttu nõukogu liikmetele tasu ei maksta.**

**Nõukogu kogunes 2024.aastal 8 korral.**

Nõukogu koosoleku protokollid on avalikud ning kõigile kättesaadavad kodulehel:

<http://www.epifond.ee/fondist/dokumendid/protokollid/>

1. **Sihtasutuse jätkamise vajadus.**

**Asutajaõiguste teostaja Sotsiaalkaitseminister on otsustanud sihtasutuste likvideerida (otsus 26.01.2025 nr.12).**

**SA Eesti Puuetega Inimeste Fond on oma tegutsemisaastate jooksul suutnud tagada olulise toe puuetega inimeste valdkonna organisatsioonide stabiilsesse rahastamisse ja valdkonna arengusse.**